ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Δεκεμβρίου 1999

σχετικά με την τροποποίηση της απόφασης 97/365/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας βοοειδών, χοίρων, ιπποειδών και αιγοπροβάτων

[κοινοποιηθείσα υπό τον αριθμό Ε(1999) 4688]

(Κείμενο που παρουσιάζει ενδιαφέρον για τον ΕΟΧ)

(2000/78/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 97/222/ΕΚ της Επιτροπής(3) έχει καταρτιστεί κατάλογος τρίτων χωρών από τις οποίες επιτρέπεται στα κράτη μέλη να εισάγουν προϊόντα με βάση το κρέας.

(2) Για τις χώρες που περιλαμβάνονται σ' αυτόν τον κατάλογο, οι ζωοϋγειονομικές απαιτήσεις και οι απαιτήσεις κτηνιατρικής πιστοποίησης, όσον αφορά την εισαγωγή προϊόντων με βάση το κρέας, έχουν θεσπιστεί με την απόφαση 97/221/ΕΚ της Επιτροπής(4).

(3) Με την απόφαση 97/365/ΕΚ της Επιτροπής(5) έχουν καταρτιστεί προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας βοοειδών, χοίρων, ιπποειδών και αιγοπροβάτων.

(4) Η Επιτροπή έχει λάβει από τη Βουλγαρία κατάλογο των εγκαταστάσεων, που συνοδεύονται από εγγυήσεις σχετικά με την τήρηση των κατάλληλων υγειονομικών απαιτήσεων.

(5) Κατά τη διεξαγωγή κοινοτικού επιτοπίου ελέγχου, διαπιστώθηκε ότι η εν λόγω εγκατάσταση τηρεί τους σχετικούς υγειονομικούς κανόνες και ότι, επομένως, είναι δυνατόν να περιληφθεί σε έναν πρώτο κατάλογο εγκαταστάσεων από τις οποίες είναι δυνατόν να επιτρέπονται εισαγωγές προϊόντων με βάση το κρέας.

(6) Είναι, επομένως, δυνατό να καταρτιστεί προσωρινός κατάλογος των εγκαταστάσεων που παράγουν προϊόντα με βάση το κρέας, όσον αφορά τη Βουλγαρία.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 97/365/ΕΟΚ.

Άρθρο 2

Η παρούσα απόφαση εφαρμόζεται από τις 15 Δεκεμβρίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 89 της 4.4.1997, σ. 39.

(4) ΕΕ L 89 της 4.4.1997, σ. 32.

(5) ΕΕ L 154 της 12.6.1997, σ. 41.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: BULGARIA/Land: BULGARIEN/Land: BULGARIEN/Χώρα: ΒΟΥΛΓΑΡΙΑ/Country: BULGARIA/Pays: BULGARIE/Paese: BULGARIA/Land: BULGARIJE/País: BULGÁRIA/Maa: BULGARIA/Land: BULGARIEN

>ΘΕΣΗ ΠΙΝΑΚΑ>"
Απόφαση της Επιτροπής

της 18ης Ιουλίου 2000

σχετικά με την τροποποίηση της απόφασης 97/467/ΕΚ για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφόμενων θηραμάτων

[κοινοποιηθείσα υπό τον αριθμό Ε(2000) 1997]

(Κείμενο που παρουσιάζει ενδιαφέρον για τον ΕΟΧ)

(2000/496/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 97/467/ΕΚ της Επιτροπής(3), όπως τροποποιήθηκε τελευταία από την απόφαση 2000/329/ΕΚ(4), έχουν καταρτισθεί προσωρινοί κατάλογοι εγκαταστάσεων παραγωγής κρέατος κουνελιού και εκτρεφόμενων θηραμάτων.

(2) Η Σλοβενία διαβίβασε κατάλογο των εγκαταστάσεων που παράγουν κρέας κουνελιού και εκτρεφόμενων θηραμάτων για τις οποίες οι αρμόδιες αρχές πιστοποιούν ότι είναι σύμφωνες με την κοινοτική νομοθεσία.

(3) Άρα, μπορεί να καταρτισθεί προσωρινός κατάλογος εγκαταστάσεων παραγωγής κρέατος κουνελιού και εκτρεφόμενων θηραμάτων για τη Σλοβενία.

(4) Συνεπώς, η απόφαση 97/467/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 97/467/ΕΚ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιουλίου 2000.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 199 της 26.7.1997, σ. 57.

(4) ΕΕ L 114 της 13.5.2000, σ. 35.

ΠΑΡΑΡΤΗΜΑ

"País: ESLOVENIA/Land: SLOVENIEN/Land: SLOWENIEN/Χώρα: ΣΛΟΒΕΝΙΑ/Country: SLOVENIA/Pays: SLOVÉNIE/Paese: SLOVENIA/Land: SLOVENIË/País: ESLOVÉNIA/Maa: SLOVENIA/Land: SLOVENIEN

>ΘΕΣΗ ΠΙΝΑΚΑ>"
Απόφαση της Επιτροπής

της 7ης Σεπτεμβρίου 2000

για την τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων κατοικιδίων βοοειδών στην Κοινότητα

[κοινοποιηθείσα υπό τον αριθμό Ε(2000) 2497]

(Κείμενο που παρουσιάζει ενδιαφέρον για τον ΕΟΧ)

(2000/557/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρ- θρο 8,

Εκτιμώντας τα ακόλουθα:

(1) Η απόφαση 92/452/ΕΟΚ της Επιτροπής(2), όπως τροποποιήθηκε τελευταία από την απόφαση 2000/344/ΕΚ(3) θεσπίζει έναν κατάλογο ομάδων συλλογής εμβρύων και ομάδες παραγωγής εμβρύων εγκεκριμένων σε τρίτες χώρες για την εξαγωγή εμβρύων οικόσιτων βοοειδών στην Κοινότητα.

(2) Οι αρμόδιες κτηνιατρικές υπηρεσίες της Αυστραλίας διαβίβασαν αίτηση για την τροποποίηση του καταλόγου των ομάδων που έχουν εγκριθεί επίσημα στη χώρα τους για την εξαγωγή εμβρύων κατοικιδίων βοοειδών στην Κοινότητα· ως εκ τούτου, είναι αναγκαίο να τροποποιηθεί ο κατάλογος των εγκεκριμένων ομάδων· η Επιτροπή έλαβε από την Αυστρία εγγυήσεις σχετικά με τη συμμόρφωση προς τις απαιτήσεις που ορίζονται στο άρθρο 8 της οδηγίας 89/556/ΕΟΚ.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης της Επιτροπής 92/452/ΕΟΚ, στον κατάλογο που αφορά την Αυσταλία, προστίθεται η ακόλουθη ομάδα:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 302 της 19.10.1989, σ. 1.

(2) ΕΕ L 250 της 29.8.1992, σ. 40.

(3) ΕΕ L 119 της 20.5.2000, σ. 38.
Απόφαση της Επιτροπής

της 6ης Δεκεμβρίου 2000

για την περάτωση της διαδικασίας επανεξέτασης του κανονισμού (ΕΚ) αριθ. 2450/98 του Συμβουλίου για την επιβολή οριστικού δασμού αντιντάμπινγκ στις εισαγωγές ράβδων ανοξείδωτου χάλυβα καταγωγής Ινδίας

[κοινοποιηθείσα υπό τον αριθμό Ε(2000) 3680]

(2000/768/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(1), και ιδίως το άρθρο 19,

Μετά από διαβουλεύσεις με τη συμβουλευτική επιτροπή,

Εκτιμώντας τα ακόλουθα:

1. ΔΙΑΔΙΚΑΣΙΑ

(1) Ο κανονισμός (ΕΚ) αριθ. 2450/98 του Συμβουλίου(2) θέσπισε οριστικούς αντισταθμιστικούς δασμούς για τα εν λόγω προϊόντα στις 14 Νοεμβρίου 1998. Μετά τη θέσπιση των οριστικών μέτρων, η ινδική εταιρεία Chandan Steel Ltd, παραγωγός-εξαγωγέας που συμμετείχε στην αρχική έρευνα και που σήμερα υπόκειται σε αντισταθμιστικό δασμό 19 %, υπέβαλε αίτηση στην Επιτροπή για ενδιάμεση επανεξέταση βάσει του άρθρου 19 του κανονισμού (ΕΚ) αριθ. 2026/97. Η εν λόγω εταιρεία προσκόμισε επαρκή αποδεικτικά στοιχεία από τα οποία προκύπτει ότι η διατήρηση σε ισχύ του μέτρου δεν είναι πλέον απαραίτητη για την εξουδετέρωση των συνεπειών της αντισταθμίσιμης επιδότησης.

(2) Κατά συνέπεια, η Επιτροπή, μετά από διαβουλεύσεις με τη συμβουλευτική επιτροπή, ανακοίνωσε σε γνώμη που δημοσιεύτηκε στην Επίσημη Εφημερίδα των Ευρωπαϊκών Κοινοτήτων(3) την έναρξη διαδικασίας ενδιάμεσης επανεξέτασης του κανονισμού (ΕΚ) αριθ. 2450/98 όσον αφορά την εταιρεία Chandan Steel Ltd.

2. ΑΠΟΣΥΡΣΗ ΤΗΣ ΑΙΤΗΣΗΣ ΕΠΑΝΕΞΕΤΑΣΗΣ

(3) Στις 10 Μαΐου 2000, η εν λόγω εταιρεία απέσυρε την αίτηση επανεξέτασης που είχε υποβάλει. Η Επιτροπή αποφάσισε, ως εκ τούτου, να περατώσει τη διαδικασία επανεξέτασης χωρίς να τροποποιήσει τα μέτρα που εφαρμόζονται στην Chandan Steel Ltd,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Η ενδιάμεση επανεξέταση του κανονισμού (ΕΚ) αριθ. 2450/98 σχετικά με τις εισαγωγές ράβδων ανοξείδωτου χάλυβα καταγωγής Ινδίας έχει περατωθεί.

Βρυξέλλες, 6 Δεκεμβρίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 288 της 21.10.1997, σ. 1.

(2) ΕΕ L 304 της 14.11.1998, σ. 1.

(3) ΕΕ L 22 της 26.1.2000, σ. 7.
Απόφαση της Επιτροπής

της 30ής Νοεμβρίου 2000

για τη δεύτερη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2000) 3605]

(2000/790/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος Ι της οδηγίας 90/425/ΕΟΚ(1), όπως τροποποιήθηκε τελευταία από την απόφαση 95/176/ΕΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής, της 31ης Μαρτίου 2000, καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες(3), όπως τροποποιήθηκε τελευταία με την απόφαση 2000/444/ΕΚ(4).

(2) Οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή σχετικά με την έγκριση σύμφωνα με τις διατάξεις της οδηγίας 92/65/ΕΟΚ, 13 πρόσθετων κέντρων επιλογής σπέρματος ιπποειδών. Επιπλέον, οι αρχές των ΗΠΑ διόρθωσαν ορισμένες λεπτομέρειες του κέντρου συλλογής που περιλαμβάνονται στο παράρτημα της απόφασης 2000/284/ΕΚ.

(3) Είναι σκόπιμο να τροποποιηθεί ο κατάλογος υπό το φως των νέων στοιχείων που ελήφθησαν από την τρίτη χώρα και να τονιστούν οι τροποποιήσεις στο παράρτημα για λόγους σαφήνειας.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 117 της 24.5.1995, σ. 23.

(3) ΕΕ L 94 της 14.4.2000, σ. 35.

(4) ΕΕ L 179 της 18.7.2000, σ. 15.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση του Συμβουλίου

της 4ης Δεκεμβρίου 2000

για το διορισμό ενός αναπληρωματικού μέλους από την Αυστρία στην Επιτροπή των Περιφερειών

(2000/772/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση του κ. Christoph LEITL, η οποία γνωστοποιήθηκε στο Συμβούλιο στις 5 Σεπτεμβρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

έχοντας υπόψη την πρόταση της αυστριακής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Josef FILL διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Christoph LEITL, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Βρυξέλλες, 4 Δεκεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση του Συμβουλίου

της 7ης Νοεμβρίου 2000

περί εξουσιοδοτήσεως του Βασιλείου της Ισπανίας να ανανεώσει, μέχρι τις 7 Μαρτίου 2001, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής

(2000/686/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3,

την πρόταση της Επιτροπής,

Εκτιμώντας τα ακόλουθα:

(1) Η συμφωνία αμοιβαίων αλιευτικών σχέσεων μεταξύ της κυβέρνησης του Βασιλείου της Ισπανίας και της Δημοκρατίας της Νοτίου Αφρικής, που υπογράφηκε στις 14 Αυγούστου 1979, άρχισε να ισχύει στις 8 Μαρτίου 1982, για αρχική περίοδο δέκα ετών. Αυτή η συμφωνία, εν συνεχεία, παραμένει σε ισχύ για αόριστο χρονικό διάστημα, αν δεν καταγγελεθεί με προειδοποίηση δώδεκα μηνών.

(2) Το άρθρο 167 παράγραφος 2 της πράξης προσχώρησης του 1985 προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει το Βασίλειο της Ισπανίας με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.

(3) Δυνάμει του άρθρου 167 παράγραφος 3 της πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει το Βασίλειο της Ισπανίας με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο. Η προαναφερθείσα συμφωνία ανανεώθηκε μέχρι τις 7 Μαρτίου 2000(1).

(4) Θα πρέπει να επιτραπεί στο Βασίλειο της Ισπανίας να ανανεώσει, έως τις 7 Μαρτίου 2001, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βασίλειο της Ισπανίας εξουσιοδοτείται να ανανεώσει, μέχρι τις 7 Μαρτίου 2001, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 8 Μαρτίου 1982.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 7 Νοεμβρίου 2000.

Για το Συμβούλιο

Ο Πρόεδρος

D. Voynet

(1) ΕΕ L 209 της 7.8.1999, σ. 29.
Αποφαση του Ευρωπαϊκου Κοινοβουλιου

της 13ης Απριλίου 2000

για το κλείσιμο των λογαριασμών όσων αφορά την εκτέλεση του προϋπολογισμού της Ευρωπαϊκής Κοινότητας Άνθρακα και Χάλυβα (ΕΚΑΧ) για το οικονομικό έτος 1998

(2000/470/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη:

την έκθεση του Ελεγκτικού Συνεδρίου για τις δημοσιονομικές καταστάσεις της ΕΚΑΧ στις 31 Δεκεμβρίου 1998(1),

την ετήσια έκθεση του Ελεγκτικού Συνεδρίου σχετικά με την ΕΚΑΧ για το οικονομικό έτος 1998 (όπου περιλαμβάνεται η δήλωση αξιοπιστίας για την ΕΚΑΧ) και τις απαντήσεις της Επιτροπής (C5-0153/2000)(2),

τη συνθήκη ΕΚΑΧ, και ιδίως το άρθρο 78ζ,

το άρθρο 93 και το παράρτημα V του κανονισμού του,

την έκθεση της Επιτροπής Ελέγχου του Προϋπολογισμού (Α5-0092/2000),

1. Διαπιστώνει ότι ο ισολογισμός ΕΚΑΧ, ο λογαριασμός κερδών και ζημιών και η εκτέλεση του επιχειρησιακού προϋπολογισμού ΕΚΑΧ για το οικονομικό έτος 1998 έχουν ως εξής:

ΙΣΟΛΟΓΙΣΜΟΣ ΤΗΣ ΕΚΑΧ ΣΤΙΣ 31 ΔΕΚΕΜΒΡΙΟΥ 1998

ΕΝΕΡΓΗΤΙΚΟ

>ΘΕΣΗ ΠΙΝΑΚΑ>

ΠΑΘΗΤΙΚΟ

>ΘΕΣΗ ΠΙΝΑΚΑ>

ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΓΙΑ ΤΗ ΧΡΗΣΗ ΠΟΥ ΛΗΓΕΙ ΣΤΙΣ 31 ΔΕΚΕΜΒΡΙΟΥ 1998

ΕΞΟΔΑ

>ΘΕΣΗ ΠΙΝΑΚΑ>

ΕΣΟΔΑ

>ΘΕΣΗ ΠΙΝΑΚΑ>

ΕΚΤΕΛΕΣΗ ΤΟΥ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΕΚΑΧ

ΕΚΤΕΛΕΣΗ

>ΘΕΣΗ ΠΙΝΑΚΑ>

ΑΠΟΤΕΛΕΣΜΑ ΧΡΗΣΗΣ

>ΘΕΣΗ ΠΙΝΑΚΑ>

2. Κλείνει οριστικά τους λογαριασμούς που σχετίζονται με την εκτέλεση του γενικού προϋπολογισμού ΕΚΑΧ για το οικονομικό έτος 1998.

3. Αναθέτει στην Πρόεδρό του να διαβιβάσει την παρούσα απόφαση και το ψήφισμα με τις παρατηρήσεις του στο Συμβούλιο, την Επιτροπή, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Julian Priestley

Η Πρόεδρος

Nicole Fontaine

(1) ΕΕ C 240 της 25.8.1999, σ. 24.

(2) ΕΕ C 338 της 25.11.1999.
Απόφαση της Επιτροπής

της 6ης Νοεμβρίου 2000

περί τροποποιήσεως της απόφασης 2000/552/ΕΚ για ορισμένα μέτρα προστασίας όσον αφορά τη διακίνηση των ιπποειδών μέσα σε και την αποστολή τους από ορισμένες περιοχές της Γαλλίας που πλήττονται από πυρετό του Δυτικού Νείλου

[κοινοποιηθείσα υπό τον αριθμό Ε(2000) 3173]

(Κείμενο που παρουσιάζει ενδιαφέρον για τον ΕΟΧ)

(2000/689/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

Εκτιμώντας τα ακόλουθα:

(1) Σε ορισμένους νομούς της Γαλλίας αναφέρθηκαν κρούσματα πυρετού του Δυτικού Νείλου, μιας μη λοιμώδους ιολογικής ασθένειας που μεταδίδεται μέσω φορέα και συνοδεύεται από κλινικές ενδείξεις εγκεφαλίτιδας, σε ίππους.

(2) Η εκδήλωση της νόσου αυτής ενδέχεται να συνιστά κίνδυνο για τον άνθρωπο και για τα ιπποειδή.

(3) Ως εκ τούτου, η Επιτροπή εξέδωσε την απόφαση 2000/552/ΕΚ, της 15ης Σεπτεμβρίου 2000, για ορισμένα μέτρα προστασίας όσον αφορά τη διακίνηση των ιπποειδών μέσα σε και την αποστολή τους από ορισμένες περιοχές της Γαλλίας που πλήττονται από πυρετό του Δυτικού Νείλου(3).

(4) Προκειμένου να προσαρμοστούν, αφενός, τα μέτρα στη σημερινή επιδημιολογική κατάσταση είναι αναγκαίο να τροποποιηθεί η απόφαση 2000/552/ΕΚ ως προς την αποστολή ιπποειδών από τις πληττόμενες περιοχές της Γαλλίας.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και ΙΙ της απόφασης 2000/552/ΕΚ αντικαθίστανται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν έναντι της Γαλλίας για να τα ευθυγραμμίσουν με την παρούσα απόφαση.

Τα κράτη μέλη ενημερώνουν σχετικά την Επιτροπή.

Άρθρο 3

Η παρούσα απόφαση εφαρμόζεται μέχρι τις 30 Νοεμβρίου 2000.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 6 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 234 της 16.9.2000, σ. 48.

ΠΑΡΑΡΤΗΜΑ

"ΠΑΡΑΡΤΗΜΑ Ι

Στη Γαλλία, οι νομοί (départements):

- l'Hérault (34)

- Gard (30)

- Το τμήμα του "département" Bouches-du-Rhône (13) δυτικώς του αυτοκινητοδρόμου Ν 7.

ΠΑΡΑΡΤΗΜΑ II

>PIC FILE= "L_2000285EL.002304.EPS">"
Απόφαση του Συμβουλίου

της 9ης Οκτωβρίου 2000

για το διορισμό ενός αναπληρωματικού μέλους από την Ισπανία στην Επιτροπή των Περιφερειών

(2000/636/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Jaime HEVIA RUIZ, η οποία γνωστοποιήθηκε στο Συμβούλιο στις 28 Σεπτεμβρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Adela María BARRERO FLÓREZ διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Jaime HEVIA RUIZ, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Λουξεμβούργο, 9 Οκτωβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση του Συμβουλίου

της 28ης Σεπτεμβρίου 2000

σχετικά με τη σύναψη της συμφωνίας για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου

(2000/658/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, άρθρα 47, 55, 57 παράγραφος 2, άρθρα 71, 80 παράγραφος 2, και τα άρθρα 133 και 181, σε συνδυασμό με το άρθρο 300 παράγραφος 2, δεύτερη περίοδος και το άρθρο 300 παράγραφος 2 δεύτερο εδάφιο,

την πρόταση της Επιτροπής(1),

τη σύμφωνη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

πρέπει να εγκριθεί η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997,

ΑΠΟΦΑΣΙΖΕΙ:

Άρθρο 1

Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, καθώς και οι δηλώσεις τις οποίες έκανε η Κοινότητα είτε μονομερώς ή από κοινού με το άλλο μέρος, εγκρίνονται εξ ονόματος της Ευρωπαϊκής Κοινότητας.

Τα κείμενα των πράξεων που αναφέρονται στο πρώτο εδάφιο επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που αναφέρεται στο άρθρο 60 της συμφωνίας.

Άρθρο 3

1. Η θέση που θα υποστηρίξει η Κοινότητα στο πλαίσιο του Μεικτού Συμβουλίου και της Μεικτής Επιτροπής που έχουν συσταθεί με τη συμφωνία, αποφασίζεται από το Συμβούλιο μετά από πρόταση της Επιτροπής, τηρουμένων των αντίστοιχων διατάξεων της συνθήκης.

2. Ο Πρόεδρος του Συμβουλίου, προεδρεύει του Μεικτού Συμβουλίου και παρουσιάζει τη θέση της Κοινότητας σύμφωνα με το άρθρο 46 της συμφωνίας. Ο αντιπρόσωπος της Επιτροπής προεδρεύει της Μεικτής Επιτροπής και παρουσιάζει τη θέση της Κοινότητας σύμφωνα με το άρθρο 48 της συμφωνίας.

Βρυξέλλες, 28 Σεπτεμβρίου 2000.

Για το Συμβούλιο

Ο Πρόεδρος

D. Vaillant

(1) ΕΕ C 350 της 19.11.1997, σ. 6.

(2) ΕΕ C 279 της 6.5.1999, σ. 404.